KOMMISSIONENS BESLUTNING af 29. juli 1997 om principiel anerkendelse af, at de dossierer, som er forelagt til grundig behandling med henblik på eventuel optagelse af mefenoxam (CGA 329 351), ethoxysulfuron, famoxadon og Ampelomyces quisqualis i bilag I til Rådets direktiv 91/414/EØF om markedsføring af plantebeskyttelsesmidler, er fuldstændige (EØS-relevant tekst) (97/591/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/414/EØF af 15. juli 1991 om markedsføring af plantebeskyttelsesmidler (1), senest ændret ved Kommissionens direktiv 96/68/EF (2), særlig artikel 6, stk. 3, og

ud fra følgende betragtninger:

Ifølge direktiv 91/414/EØF skal der udarbejdes en EF-liste over godkendte aktive stoffer i plantebeskyttelsesmidler;

medlemsstaternes myndigheder har af ansøgere fået forelagt dossierer med henblik på at få optaget fire aktive stoffer i direktivets bilag I;

Novartis Crop Protection AG forelagde de belgiske myndigheder et dossier vedrørende det aktive stof mefenoxam den 9. februar 1996;

AgrEvo forelagde de italienske myndigheder et dossier vedrørende det aktive stof ethoxysulfuron den 3. juli 1996;

DuPont de Nemours forelagde de franske myndigheder et dossier vedrørende det aktive stof famoxadon den 2. oktober 1996;

Ecogen forelagde de franske myndigheder et dossier vedrørende det aktive stof Ampelomyces quisqualis den 12. april 1996;

nævnte myndigheder gav Kommissionen resultaterne af en første undersøgelse af, om dossiererne er fuldstændige med hensyn til data- og informationskravene i direktivets bilag II, og for mindst ét plantebeskyttelsesmiddel, der indeholder det aktive stof, i direktivets bilag III; derefter indsendte ansøgerne dossiererne til Kommissionen og de øvrige medlemsstater i henhold til artikel 6, stk. 2;

dossiererne vedrørende mefenoxam, ethoxysulfuron og famoxadon blev videregivet til Den Stående Komité for Plantesundhed den 21. marts 1997;

dossieret vedrørende Ampelomyces quisqualis blev videregivet til Den Stående Komité for Plantesundhed den 6. februar 1997;

efter direktivets artikel 6, stk. 3, skal det på EF-plan bekræftes, at hvert dossier anses for principielt at opfylde data- og informationskravene i direktivets bilag II og for mindst ét plantebeskyttelsesmiddel, der indeholder det aktive stof, i direktivets bilag III;

bekræftelsen er nødvendig, for at der kan foretages en grundig behandling af dossieret, og for at medlemsstaterne foreløbigt kan godkende plantebeskyttelsesmidler, der indeholder det aktive stof, samtidig med at betingelserne i direktivets artikel 8, stk. 1, navnlig kravet om, at der skal foretages en detaljeret vurdering af det aktive stof og plantebeskyttelsesmidlet ud fra direktivets krav, opfyldes;

ovenstående udelukker ikke, at der kan anmodes om yderligere data eller oplysninger fra ansøgeren, hvis det under den grundige behandling viser sig, at der er behov for sådanne, for at der kan træffes en afgørelse;

medlemsstaterne og Kommissionen går ud fra, at Belgien vil foretage en grundig behandling af dossieret vedrørende mefenoxam, at Italien vil foretage en grundig behandling af dossieret vedrørende ethoxysulfuron, og at Frankrig vil foretage en grundig behandling af dossiererne vedrørende famoxadon og Ampelomyces quisqualis;

Belgien, Italien og Frankrig fremlægger konklusionerne af behandlingen tillige med eventuelle anbefalinger om optagelse og eventuelle betingelser herfor for Kommissionen hurtigst muligt og senest i løbet af et år; når disse rapporter foreligger, vil den grundige behandling blive fortsat med sagkyndig bistand fra alle medlemsstaterne i Den Stående Komité for Plantesundhed;

de i denne beslutning fastsatte foranstaltninger er i overensstemmelse med udtalelse fra Den Stående Komité for Plantesundhed -

VEDTAGET FØLGENDE BESLUTNING:

Artikel 1

Følgende dossierer anses for principielt at opfylde data- og informationskravene i direktivets bilag II og for et plantebeskyttelsesmiddel, der indeholder det aktive stof, i direktivets bilag III under hensyntagen til de påtænkte anvendelsesformål:

1) Dossieret, som Novartis Crop Protection AG indsendte til Kommissionen og medlemsstaterne med henblik på optagelse af mefenoxam som aktivt stof i bilag I til direktiv 91/414/EØF, og som blev videregivet til Den Stående Komité for Plantesundhed den 21. marts 1997.

2) Dossieret, som AgrEvo indsendte til Kommissionen og medlemsstaterne med henblik på optagelse af ethoxysulfuron som aktivt stof i bilag I til direktiv 91/414/EØF, og som blev videregivet til Den Stående Komité for Plantesundhed den 21. marts 1997.

3) Dossieret, som DuPont de Nemours indsendte til Kommissionen og medlemsstaterne med henblik på optagelse af famoxadon som aktivt stof i bilag I til direktiv 91/414/EØF, og som blev videregivet til Den Stående Komité for Plantesundhed den 21. marts 1997.

4) Dossieret, som Ecogen indsendte til Kommissionen og medlemsstaterne med henblik på optagelse af Ampelomyces quisqualis som aktivt stof i bilag I til direktiv 91/414/EØF, og som blev videregivet til Den Stående Komité for Plantesundhed den 6. februar 1997.

Artikel 2

Denne beslutning er rettet til medlemsstaterne.

Udfærdiget i Bruxelles, den 29. juli 1997.

På Kommissionens vegne

Franz FISCHLER

Medlem af Kommissionen

(1) EFT nr. L 230 af 19. 8. 1991, s. 1.

(2) EFT nr. L 277 af 30. 10. 1996, s. 25.